CELEX: 62008CN0109
Language: sl
Date: 2008-03-10 00:00:00
Title: Zadeva C-109/08: Tožba, vložena 10. marca 2008 – Komisija Evropskih skupnosti proti Helenski republiki

9.5.2008   
            
            
               SL
            
            
               Uradni list Evropske unije
            
            
               C 116/15
            
         Tožba, vložena 10. marca 2008 – Komisija Evropskih skupnosti proti Helenski republiki
   (Zadeva C-109/08)
   (2008/C 116/27)
   Jezik postopka: grščina
   Stranki
   
      Tožeča stranka: Komisija Evropskih skupnosti (zastopnica: Maria Patakia)
   
      Tožena stranka: Helenska republika
   Predlogi tožeče stranke
   
               —
            
            
               Ugotovi naj se, da Helenska republika, s tem da ni sprejela vseh ukrepov za izvršitev sodbe Sodišča z dne 26. oktobra 2006 v zadevi C-65/05, ni izpolnila obveznosti iz členov 28 ES, 43 ES, 49 ES in člena 8 Direktive 98/34/ES (1);
            
         
               —
            
            
               Helenski republiki naj se naloži, naj Komisiji plača denarno kazen v višini 31 798,80 eura za vsak dan zamude pri izvršitvi sodbe v zadevi C-65/05, šteto od dneva razglasitve sodbe v sedanji zadevi do dneva izvršitve sodbe v zadevi C-65/05;
            
         
               —
            
            
               Helenski republiki naj se naloži, naj Komisiji plačuje dnevni pavšalni znesek 9 636 eurov, šteto od dneva razglasitve sodbe v zadevi C-65/05 do dneva razglasitve sodbe v sedanji zadevi oziroma do izvršitve sodbe v zadevi C-65/05, če bi do tega prišlo prej;
            
         
               —
            
            
               Helenski republiki naj se naloži plačilo stroškov.
            
         Tožbeni razlogi in bistvene trditve
   
               1.
            
            
               Sodišče Evropskih skupnosti je 26. oktobra 2006 izreklo sodbo v zadevi C-65/05 zoper Helensko republiko, v skladu s katero:
               
                            
                        
                        
                           Helenska republika z uvedbo prepovedi namestitve in izkoriščanja vseh električnih, elektromehanskih in elektronskih iger, vključno z vsemi igrami na računalnikih, v vseh javnih ali zasebnih prostorih, razen v igralnicah, v členih 2(1) in 3 Zakona št. 3037/2002, katere kršitev ima za posledico kazenske ali upravne sankcije, predvidene v členih 4 in 5 tega zakona, ni izpolnila obveznosti iz členov 28 ES, 43 ES in 49 ES ter člena 8 Direktive 98/34/ES.
                        
                     
         
               2.
            
            
               Komisija je, potem ko je Helensko republiko pozvala, naj ji sporoči morebitne ukrepe, ki jih je sprejela za izvršitev prej navedene sodbe Sodišča, nanjo na podlagi člena 228 ES naslovila pisni opomin in obrazloženo mnenje, na katera Helenska republika ni odgovorila.
            
         
               3.
            
            
               Zato je Komisija ugotovila, da Helenska republika ni sprejela potrebnih ukrepov za izvršitev zgoraj navedene sodbe Sodišča in sklenila, da na podlagi člena 228 ES proti Helenski republiki vloži tožbo pri Sodišču.
            
         
               4.
            
            
               Komisija v zgoraj navedeni tožbi Sodišču predlaga, prvič, naj ugotovi, da Helenska republika ni izvršila sodbe, ki jo je Sodišče izreklo 26. oktobra 2006 v zadevi C-65/05, in zato ni izpolnila obveznosti iz členov 28 ES, 43 ES, 49 ES in člena 8 Direktive 98/34/ES, ter drugič, naj Helenski republiki naloži, naj Komisiji plača:
               
                           —
                        
                        
                           denarno kazen v višini 31 798,80 eura za vsak dan zamude pri izvršitvi sodbe v zadevi C-65/05, šteto od dneva razglasitve sodbe v sedanji zadevi do dneva izvršitve sodbe v zadevi C-65/05;
                        
                     
                           —
                        
                        
                           dnevni pavšalni znesek 9 636 eurov, šteto od dneva razglasitve sodbe v zadevi C-65/05 do dneva razglasitve sodbe v sedanji zadevi oziroma do izvršitve sodbe v zadevi C-65/05, če bi do tega prišlo prej.
                        
                     
         
      (1)  Direktiva 98/34/ES Evropskega parlamenta in Sveta z dne 22. junija 1998 o določitvi postopka za zbiranje informacij na področju tehničnih standardov in tehničnih predpisov (UL L 204, 21.7.1998, str. 37).